Lufta kundër varfërisë në SHBA
Ndërsa kongresi debaton për varfërinë, grupet e ndihmave vazhdojnë shërbimet për njerëzit në nevojë
Pesëdhjetë vjet pasi Presidenti Lyndon Johnson i shpalli luftë varfërisë në Shtetet e Bashkuara, rreth 46 milionë amerikanë - apo 15 për qind e popullsisë - jetojnë në varfëri. Në kongresin amerikan, ligjvënësit republikanë dhe demokratë nuk bien dakord në lidhje me efektivitetin e programeve të qeverisë që synojnë të ndihmojnë njerëzit në nevojë. Korrespondentja Cindy Saine e Zërit të Amerikës vizitoi një organizatë ndihmash në Uashington të quajtur Bread for the City për të pyetur anëtarët e stafit dhe klientët se çfarë ata mendojnë. Në Uashington, organizata Bread for the City jep ushqime, ndihma mjekësore dhe shërbime ligjore. George Jones është drejtor ekzekutiv: Jo shumë larg, në ndërtesën e Kongresit, ligjvënësi republikan Paul Ryan,kryetari i komisionit të fuqishëm për buxhetin, thotë se qeveria po e humbet luftën kundër varfërisë. Disa përkrahës janë dakort me zotin Ryan, kur thonë se programet qeveritare mund të përjetësojnë në fakt ciklin e varfërisë, ndërsa industria private mund të ndryshojë jetët e njerëzve përgjithmonë duke u dhënë atyre punë. Robert Woodson është president i grupit të ndihmave Center for Neighborhood Enterprise. Ai thotë se qeveria ka krijuar një industri të tërë shërbimesh për të varfërit e vendit. Shumica e demokratëve nuk janë dakort dhe kritikojnë republikanët në Dhomën e Përfaqësuesve që duan të shkurtojnë shpenzimet e programeve të brendëshme nga të cilat përfitojnë të varfërit, siç është Medicaid. Në organizatën Bread for the City, klienti Mark Smith Simms thotë se shkurtimet në programin Medicaid do të jenë shkatërrimtare për atë dhe shumë të tjerë.. Disa anëtarë të grupit të afrikano-amerikanëve në Kongres kanë kritikuar kongresmenin Ryan për deklaratat e tij rreth një kulture në qytet që ai thotë se nuk vlerëson punën. Zoti Ryan u takua me grupin dhe kryetarja e tij Marcia Fudge u tha gazetarëve se fillimi ishte i mbarë. George Jones me organizatën Bread for the City thotë se ligjvënësit mund të jenë duke bërë pyetjen e gabuar: Ndërsa debati për varfërinë vazhdon në Uashington, Bread for the City dhe organizata të tjera në vend vazhdojnë të ndihmojnë njerëzit në nevojë.